Official Journal L 347 , 20/12/2002 P. 0042 - 0059



Id-Deċiżjoni tal-Kummissjoni tas-17 ta' Diċembru 2002 li tikklarifika aktar l-Anness A mar-Regolament tal-Kunsill (KE) Nru 2223/96 rigward il-prinċipji għall-kejl ta' prezzijiet u volumi f' kontijiet nazzjonali (mgħarrfa taħt dokument nru Ċ(2002) 5054) (Test b'rilevanza għall-EEE) (2002/990/KE) IL-KUMMISJONI TA' KOMUNITAJIET EWROPEJ, Wara li kkunsidrat t-Trattat li jistabbilixxi il-Komunità Ewropea, Wara li kkunsidrat ir-Regolament tal-Kunsill (KE) Nru 2223/96 tal-25 Ġunju 1996 dwar is-sistema Ewropea ta' kontijiet nazzjonali u reġjonali fil-Komunita [1], kif emendata l-aħħar bir-Regolament (KE) Nru 359/2002 tal-Parlament Ewropew u l-Kunsill [2], u partikolarment l-Artiklu 2(2) miġjub fih, Billi: (1) Ir-Regolament tal-Kunsill (KE) Nru 2223/96 li jikkontjeni l-qafas ta' riferenza għall-livelli stabbiliti komuni, id-definizzjonijiet, il-klassifika u r-regoli tal-kontabilita għat-tfassil ta' kontijiet ta' l-Istati Membri għall-ħteġijiet statistiċi tal-Komunità Ewropea, sabiex jinkisbu riżultati komparabbli bejn l-Istati Membri. (2) Huwa meħtieġ li tittejjeb il-komparabbilita bejn l-Istati Membri fil-fatti magħrufa (data) għal tibdiliet fil-Prodott Gross Domestiku (PGD), kemm bil-ħsieb li jiġi applikat l-Artiklu 2 tar-Regolament tal-Kunsill (KE) Nru 1467/97 tas-7 ta' Lulju 1997 dwar il-veloċizzazzjoni u l-kjarifikazzjoni ta' l-implimentazzjoni tal-proċedura dwar sbilanċ eċċessiv [3] u r-Resoluzzjoni tal-Kunsill ta' l-Ewropa dwar l-Patt ta' Stabbilita u Tkabbir tas-16 ta' Ġunju 1997 [4] kif ukoll għall-għan li ta' sorveljanza multilaterali aktar ġenerali. (3) L-implimentazzjoni u s-sorveljanza ta' l-Unjoni Ekonomika u Monetarja tirrikjedi tagħrif komparabbli, aġġornat u ta' min joqgħod fuqu dwar l-istruttura u l-iżviluppi fis-sitwazzjoni ekonomika ta' kull Stat Membru. (4) Il-kontijiet ekonomiċi fi skondi reali, jiġifieri aġġustati għal tibdiliet fil-prezzijiet, huma għodda fondamentali għall-analizzar tas-sitwazzjoni ekonomika u ta' l-estimi ta' pajjiż, basta iżda li huma kompilati fuq il-bażi ta' prinċipji uniċi li mhumiex miftuħa għal interpretazzjonijiet differenti. Għal dan il-għan, ir-rakkomandazzjonijiet għall-kalkolu ta' fatti magħrufa (data) bi prezzijiet kostanti fil-qafas tar-Regolament tal-Kunsill (KE) Nru 2223/96 għandhom jiġu approfonditi u msaħħa. (5) Id-Deċiżjoni tal-Kummissjoni 98/715/KE tat-30 ta' Novembru 1998 [5] tikklarifika l-Anness A mar-Regolament (KE) Nru 2223/96 rigward il-prinċipji għall-kejl ta' prezzijiet u volumi. Tiddefinixxi klassifika ta' metodi għal ċerti tipi ta' prodotti f' metodi l-aktar xierqa, alternattivi li jistgħu jintużaw jekk il-metodi xierqa ma jistgħux jiġu applikati u metodi li m' għandhomx jintużaw. (6) Id-Deċiżjoni 98/715/KE tistabbilixxi programm ta' riċerka għal dawk il-prodotti li għalihom din il-klassifika mhihjiex dikjarata. Ir-riżultati tal-programm ta' riċerka, imwettqa flimkien ma' l-Istati Membri, huma issa disponibbli. Din id-Deċiżjoni tiddefinixxi l-klassifika msemmija waqt li tqis ir-riżultati tal-programm ta' riċerka. (7) Din id-Deċiżjoni għandha tarmonizza l-miżuri tal-prezz u tal-volum f' kontijiet nazzjonali mingħajr preġudizzjoni għall-qafas legali eżistenti għal indiċi armonizzati ta' prezzijiet tal-konsumatur preskritti fir-Regolament tal-Kunsill (KE) Nru 2494/95 [6] u l-iżvilupp kontinwu jew futur ieħor tiegħu. (8) Il-miżuri provvduti f' din id-Deċiżjoni huma bi qbil ma' l-opinjoni tal-Kumitat tal-Programm ta' Istatistika u l-Kumitat ta' l-Istatistika Monetarja, Finanzjarja, u dwar Bilanċi tal-Pagamenti, ADOTTAT DIN ID-DEĊIŻJONI: L-Artikolu 1 Għan L-għan ta' din id-Deċiżjoni huwa biex jiġu klarifikati aktar il-prinċipji għall-kejl ta' prezzijiet u volumi li jinstabu fil-kapitolu 10 ta' l-Anness A mar-Regolament (KE) Nru 2223/96 bil-ħsieb tal-bżonn li jiġu armonizzati aktar miżuri ta' prezz u volum bi qbil mar-riżultati tal-programm ta' riċerka provvduta fl-Artiklu 4 tad-Deċiżjoni 98/715/KE. L-Artikolu 2 Klassifikazzjoni ta' metodi Klassifika ta' metodi f' metodi l-aktar xierqa, alternattivi li jistgħu jintużaw jekk il-metodi xierqa ma jistgħux jiġu applikati, u metodi li ma jistgħux jintużaw hija preskritta fl-Anness I ma' din id-Deċiżjoni għal prodotti u kategoriji ta' transazzjoni li għalihom din il-klassifika għadha mhijiex definita mid-Deċiżjoni 98/715/KE. L-Artikolu 3 Orarju ta' implimentazzjoni tal-klassifika L-Anness II jippreskrivi l-orarju ta' implimentazzjoni tal-klassifika riferita fl-Artiklu 2. L-Artikolu 4 Din id-Deċiżjoni hija indirizzata lill-Istati Membri. Magħmula fi Brussel, fis-17 ta' Diċembru 2002. F' isem il-Kummissjoni Pedro Solbes Mira Membru tal-Kummissjoni [1] ĠU L 310, tat-30.11.1996, p. 1. [2] ĠU L 58, tat-28.2.2002, p. 1. [3] ĠU L 209, tat-2.8.1997, p. 6. [4] ĠU C 236, tat-18.6.1999, p. 1. [5] ĠU L 340, tas-16.12.1998, p. 33. [6] ĠU L 257, tas-27.10.1995, p. 1. -------------------------------------------------- L-ANNESS I 1. KLASSIFIKA TA' METODI Il-klassifikazza li ġejja ta' metodi tintuża matul il-bqija ta' dan l-Anness: A metodi: metodi l-aktar xierqa; B metodi: dawk il-metodi li jistgħu jintużaw f' każ li metodu A ma jistax jiġi applikat; C metodi: dawk il-metodi li m' għandhomx jintużaw. 2. XI DEFINIZZJONIJIET TA' METODI Prezz mudell. Dan huwa fejn prodott mudell huwa speċifikat f' xi detall (normalment ibbażat fuq prodotti passati reali), imbagħad l-elementi kontributorji huma pprezzati mill-ġdid f' perjodi taż-żmien suċċessivi. Eżempju ta' dan huwa fil-bini, fejn wieħed jista' jispeċifika dar tipika ta' familja, u mbagħad jipprezza mill-ġdid l-elementi kostitwenti kollha (bħal ma huma saqaf, unit tal-kċina) ta' dik id-dar f' perjodi suċċessivi. Għal servizzi ta' negozju, jista' jkun hemm kuntratt standard (jew ġeneriku) li jista' jintuża. Il-kriterji ċavetta għall-użu ta' prezz mudell huma: - aġġornament regolari tal-mudelli wżati, - rappreżentattivita tal-mudelli, - użu tal-prezzijiet attwali mitluba, waqt li jitqiesu l-marġini ta' qligħ tal-produttur u xi skonti offruti lill-konsumaturi, - tfassil tal-mudell f' termini ta' produzzjoni (outputs), mhux ta' dħul (inputs). Prezz ta' speċfikazzjoni. Dan huwa fejn prodott reali jinqasam f' numru ta' elementi jew komponenet ċavetta, li huma pprezzati, u mbagħad f' perjodi suċċessivi, proġetti individwali jiġu eżaminati u l-elementi ċavetta komparat. B' mod kruċjali, l-elementi għandhom ikunu identifikati separatament, il-kwalitajiet u l-impatt tagħhom fuq il-qadi finali tal-prodott għandhom ikunu kwantifikabbli, u l-prezzijiet għandhom ikunu disponibbli f' perjodi differenti. Dan il-metodu huwa differenti mill-avviċinament tal-"prezz mudell" għaliex l-ebda mudelli ideali huma fil fatt speċifikati. Rati ta' ħlas u miżati kull siegħa F' xi każijiet il-pagament jista' jiġi relatat man-numru ta' sigħat maħduma (per eżempju minn avukat) minflok mal-produzzjoni li tkun saret. F' każ bħal dan, ir-rata ta' ħlas (prezz imħallas kull siegħa) tista' tintuża bħala indikatur tal-prezz. Bl-istess mod, miżati kull siegħa jistgħu jiġu kalkolati permezz tat taqsim bin-numru ta' sigħat imħallsa tat-turnover totali. Metodi ta' miżati kull siegħa u rata ta' ħlas huma differenti minn metodi ta' dħul (input) permezz ta' indiċijiet tar-rata tal-paga minħabba l-fatt li l-operating surplus u dħul ieħor (inputs) inkluż il-kumpens ta' impjegati huma nklużi fit-turnover. Madanakollu, fiż-żewġ metodi, tibdiliet fl-ammont ta' xogħol li jsir kull siegħa jiġu riflessi bħala tibdiliet fil-prezz aħjar milli tibdiliet fil-produttivita. Il-metodu tal-miżata kull siegħa hija applikata l-aħjar f' livell dettaljat ħafna, billi l-prodotti jiġu definiti f' dettall kemm jista' jkun, u billi jiġi distingwit bejn tipi differenti ta' xogħol. Prezz rappreżentattiv. Dan it-terminu huwa wżat għal metodi - b' mod partikolari għal servizzi ta' negozju - fejn kumpaniji li jipproduċu huma mitluba li jagħżlu xi wħud mill-prodotti tagħhom li huma rappreżentattivi tal-produzzjoni totali tagħhom. Il-prezzijiet rċevuti għal dawk il-prodotti huma segwiti matul iż-żmien, kif ukoll il-karatteristiċi tal-prodotti sabiex ikun hemm kontroll ta' tibdiliet fil-kwalita. 3. METODI A, B U Ċ GĦAL PRODUZZJONI PERMEZZ TA' PRODOTTI 3.1. Fil-CPA D - Tagħmir kbir L-oġġetti ta' prodott prinċipali li huma meqjusa hawn huma bastimenti, inġenji ta' l-ajru, ferroviji, rigs taż-żejt u makkinarju għal industriji speċjalizzati. Metodi li jserħu bis-sħiħ fuq kejl ta' ħruġ (inputs), permezz ta' indikaturi ta' kwantita mhux aġġustati jew ibbażati fuq miżuri ta' valur ta' l-unit huma meqjusa bħala metodi Ċ. Metodi bbażati fuq prezz mudell jew prezz ta' speċifikazzjoni huma meqjusa bħala metodi A jekk ikunu sodisfatti l-kriterji msemmija fit-taqsima 2 ta' dan l-Anness. Żewġ metodi alternattivi li jistgħu jintużaw: - użu ta' prezzijiet internazzjonali jista' jkun metodu B jekk il-prezzijiet jistgħu jitqiesu rappreżentattivi tal-produzzjoni domestika ta' l-Istati Membri (fil-livell tal-prodott l-aktar dettaljat) u ċaqliq tal-kummerċ li jaqsam il-fruntieri: is-swieq jridu jkunu kompetittivi, il-fatti magħrufa (data) stratifikata u mwieżna sew, metodu xieraq użat għall-aġġustament ta' ċaqliq fir-rata tal-kambju u fatti magħrufa (data) ta' kummerċ barrani għandu jinkludi tagħmir mibjugħa għat-tieni darba. - użu ta' metodi ta' kwalita speċifiċi u robusti ta' aġġustament jistgħu ikunu metodi A jew B skond kemm tkun xierqa l-industrija, għalkemm idealment għandhom jiġu wżati f' għaqda mad-dekompożizzjoni ta' assi maġġuri fl-elementi kostitwenti tagħhom. Għal bastimenti, l-metodu A jkun prezz mudell jekk il-kondizzjonijiet ta' taqsima 2 ta' dan l-Anness huma sodisfatti. Għal rigs taż-żejt, il-metodu A huwa l-avviċinament ta' prezz ta' speċifikazzjoni biex jiġu identifikati l-elementi modular tar-rig, sakemm aġġustamenti għal kwalita huma applikati għall-elementi. Prezzar tal-komponenti b' aġġustament għal marġini tal-kumpanija u produttivita ta' xogħol jkun ikunsidrat metodu B, bħal ma jkun l-użu ta' indiċi internazzjonali għal ċerti tipi ta' bastimenti - ta' daqs kbir u kostruzzjoni modular - li jkollhom il-karatteristiċi ta' rigs taż-żejt. Għal ajruplani, kull metodu wżat jista' jkun ibbażat fuq stratifikazzjoni b' attenzjoni ta' l-industrija, għandu jqis iq-qaċliċ kumpless assoċjat ma' proġetti koperattivi, u jrid jaġġusta ruħu għal tibdiliet fir-rata tal-kambju fejn prezzijiet huma kkwotati f' dollari ta' l-Istati Uniti. Il-metodi A msemmija msemmija hawn huma avviċinamenti ta' prezz mudell u prezz ta' speċifikazzjoni, u t-tnejn li huma għandhom jibbenefikaw mill-predominanza ta' konsumaturi kummerċjali fis-suq ta' l-ajruplani. Metodi ta' prezz mudell u aġġustament ta' kwalita bbażati fuq prezzijiet b' għażla (jiġifieri, stima tal-prezz marġinali ta' karatteristiċi addizzjonali) huma t-tnejn metodi A għal ferroviji, basta iżda li stratifikazzjoni għall-inqas testendi għal vaguni/karozzi tal-passiġġieri (coaches)/magni (locomotives) u għall-forom differenti ta' teknoloġija ta' propulsjoni. Għal makkinarju ta' użu speċjali, l-metodi A huma avviċinamenti ta' prezz ta' mudell u prezz ta' speċifikazzjoni, imma metodi xierqa ta' kwalita ta' aġġustament jistgħu jintużaw direttament fejn il-makkinarju mhuwiex adattat għal metodu ta' dekompożizzjoni. 3.2. CPA 30.02 - Kompjuters u tagħmir ta' proċessar ta' tagħrif ieħor Metodu A huwa tnaqqis (deflation) b' Indiċi ta' Prezz għall-Produttur (IPP) li juża' proċedura xierqa ta' aġġustament ta' kwalita. Metodi B huma IPP inqas xierqa, per eżempju, bi proċedura ta' aġġustament ta' kwalita inqas xierqa. Metodu B possibbli ieħor huwa l-użu ta' tagħrif mill-indiċi tal-prezz US hedonic għal kompjuteriniet, basta iżda li jista' jintwera li huwa rappreżentattivi biżżejjed għall-prezzijiet domestiċi. L-għażla l-aktar xierqa f' dan il-każ hija li jintużaw il-prezzijiet tal-US tal-karatteristiċi tal-kompjuter, u li dawn jintużaw biex isiru aġġustamenti ta' kwalita espliċiti għall-fatti magħrufa (data) tal-prezz miġbura lokalment. Għandu jiġi applikat mekkaniżmu xieraq biex jitqiesu tibdiliet fil-prezz ġenerali differenti jew tibdiliet fir-rati tal-kambju. Metodi proxy, bħal ma huma l-użu ta' indiċijiet tal-prezz minn prodotti elettroniċi oħra għandhom jiġu klassifikati bħala metodi Ċ. Ukoll, metodi bbażati fuq valuri ta' l-unit huma metodi Ċ. L-użu ta' indiċi tal-prezz li ma jqisx it-tibdiliet ta' kwalita huwa wkoll metodu Ċ. 3.3. CPA 45 - Xogħol ta' kostruzzjoni L-użu ta' indiċijiet ta' dħul (input) biex titnaqqas (deflate) il-produzzjoni (output) huwa metodu Ċ. Metodi ta' volum (bħal ma huma metri kubiċi ta' kostruzzjoni, jew in-numru ta' permessi fuq bini maħruġa) għandhom jitqiesu wkoll bħala metodi Ċ. Hemm firxa ta' metodi possibbli biex jiġu stmati indiċijiet ta' prezz ta' produzzjoni, li jwasslu għal metodi A jew B: Għal kostruzzjoni mhux ċivili: - il-metodu ta' "prezzijiet attwali" jieħu fatti magħrufa (data) minn proġetti reali li jkun saru matul il-perjodu, jew jaġġusta l-indiċijiet ta-prezz ta' l-offerti biex jaqblu mal-perjodu taż-żmien rilevanti, u jista' jitqies bħala metodu A basta iżda li l-kostruzzjonijiet ipprezzati f' perjodi differenti huma komparabbli b' mod dirett, jew jekk il-prezzijiet huma aġġustati b' mod xieraq meta jeżistu tibdiliet fil-kostruzzjonijiet li qed jiġu komparati. Dan il-metodu ma' jkunx adattat jekk il-proġetti huma ġenwinament uniċi, - il-metodu tal-"prezz mudell" jekk il-kondizzjonijiet ta' taqsima 2 ta' dan l-Anness huma sodisfatti, - il-metodu "hedonic", li jipprova jiddefinixxi l-kwalita ta' struttura f' termini tal-karatteristiċi tiegħu u ġġibhom lura (regress) kontra l-prezz, jista' jiġi meqjus bħala metodu B. Għal inġinerija ċivili: Dawn il-proġetti huma ġeneralment kbar u uniċi. Il-prinċipji dikjarati fit-taqsima 3.1 ta' dan l-Anness dwar il-prezzar ta' prodotti uniċi huma hawnhekk applikabbli ugwalment, partikolarment id-dekompożizzjoni tal-proġett f' sett ta' komponenti li jistgħu jitkejlu aktar. Ġbir ta' prezzijiet dettaljati bħala parti mill-kontroll amministrattiv ta' kuntratti ta' bini pubbliku jista' jitqies bħala metodu B jekk il-fatti magħrufa (data) huma rappreżentattivi. Għal tiswija u manutenzjoni Metodu B huwa biex jinġabru fatti magħrufa (data) fuq rati fis-siegħa jew kwoti għal xogħolijiet "mudell" minn kuntratturi, u biex dawn jintużaw bħala indikaturi tal-prezz. 3.4. CPA 64 - Servizzi ta' posta u ta' telekomunikazzjonijiet 3.4.1. Servizzi ta' posta u ta' kurrier L-użu ta' IPP-ijiet xierqa u rappreżentattivi li jqisu tibdiliet ta' kwalita jkun metodu A. Biex PII-ijiet jitqiesu xierqa u rappreżentattivi ikunu jeħtieġu li jkopru l-firxa sħiħa ta' servizzi prodotti u jqisu xi skontijiet. IPP-ijiet li ma jkoprux il-firxa sħiħa ta' servizzi jew li ma jqisux tibdiliet fil-kwalita jkunu metodu B. Indiċijiet ta' valur ta' l-unit (IVU) għal prodotti li huma verament omoġenji, jkunu wkoll metodu B. Metodi ta' indikatur ta' volum ibbażati fuq indikaturi dettaljati tal-ħafna tipi ta' servizzi pprovvduti, per eżempju numru ta' ittri/pakketti mqassma skondi ir-rata differenti tal-posta, huma metodi B. L-użu ta' Indiċijiet ta' Prezz tal-Konsumatur (IPK) biex titnaqqas (deflat) il-produzzjoni (output) għajr dak konsumat minn djar jista' jkun metodu B jekk l-iżviluppi tal-prezz jistgħu jintwerew li huma simili għal djar u negozji. L-użu ta' IPK-ijiet għal xiri ta' negozji fejn huwa magħruf li negozji jerċievu skonti jew jixtru firxa differenti ta' prodotti jkun metodu Ċ. 3.4.2. Servizzi ta' telekomunikazzjonijiet It-tnaqqis (deflation) ta' produzzjoni (output) minn IPP aġġustati ta' kwalita jkun metodu A. L-użu ta' IPP-ijiet fejn il-kopertura tagħhom ma taqbilx bl-eżatt mal-prodotti jew fejn ma hemm l-ebda aġġustament għall-kwalita huwa metodu B. IVU-ijiet għal prodotti li huma omoġenji għall-kollox, jkunu wkoll metodu B. L-użu ta' indikaturi tal-volum li jirriflettu l-firxa sħiħa ta' produzzjoni (outputs) huwa metodu B. L-użu ta' Indiċijiet ta' Prezz tal-Konsumatur (IPK) dettaljati biex titnaqqas (deflate) il-produzzjoni (output) għajr dak konsumat minn djar jista' jkun metodu B jekk l-iżviluppi tal-prezz jistgħu jintwerew li huma simili għal djar u negozji. L-użu ta' IPK-ijiet dettaljati għal xiri ta' negozji fejn huwa magħruf li negozji jerċievu skonti jew jixtru firxa differenti ta' prodotti għajr djar ikun metodu Ċ. 3.5. Servizzi intermedjarji finanzjarji, minbarra servizzi għal fondi għall-assigurazzjoni u għall-pensjonijiet 3.5.1. Servizzi Intermedjarji Finanzjarji Imkejla Indirettament (SIFII) Billi ma hemm l-ebda prezz jew kwantita direttament osservabbli li huwa verament rappreżentattiv tal-produzzjoni (output) ta' SIFII mill-lat purament teoretiku jidher korrentement impossibbli li jiġi identifikat metodu A xieraq għal SIFII. Għalhekk, metodi għall-kejl ta' SIFII bi prezzijiet kostanti jridu jiġu bażati fuq konvenzjonijiet, bħal ma huma l-metodi għall-kejl ta' SIFII bi prezzijiet korrenti. Bażikament, sa issa, hemm żewġ avviċamenti (minbarra metodi ta' dħul (input)) biex jitnaqqsu (deflate) SIFII, it-tnejn meqjusa bħala metodi B. L-ewwel, indikatur dettaljat ta' produzzjoni (output) jista' jinbena. L-indikaturi ta' produzzjoni (output) iridu jkopru l-attivitajiet li jiġġeneraw SIFII. Eżempji ta' indikaturi possibbli huma numri ta' kontijiet tal-bank, numri u valur ta' self u depożiti, numri ta' ċekkijiet proċessati, eċċ. Madankollu, differenzi importanti bejn is-suq tan-negozju u s-suq tal-konsumatur fil-fatt jeżistu u jridu jiġu riflessi f' indikaturi ta' produzzjoni differenti għaż-żewġ swieq. Il-valur ta' SIFII jrid jiġi maqsum skond l-attivitajiet differenti biex jiġi provvdut l-użin għall-aggregazzjoni ta' l-indikaturi ta' produzzjoni (output). It-tieni metodu huwa l-applikazzjoni ta' marġini ta' interessi ta' perjodu bażi fuq self u depożiti għal ħażniet ta' self u depożiti li jingħatalhom il-valur mill-ġdid (bl-użu ta' indiċi tal-prezz ġenerali bħal ma huwa l-fattur impliċitu li jnaqqas (deflator) il-prezz għad-domanda domestika finali) għal prezzijiet ta' perjodu bażi, kif deskritt fir-Regolament tal-Kunsill (KE) Nru 448/98 [1]. Dan il-metodu ma jqisx tibdiliet fil-kwalita fis-servizz attwali provvdut. Huwa meħtieġ li jitnaqqsu (deflate) l-ammonti ta' self u depożiti permezz ta' indiċi ġenerali ta' prezz biex titnaqqas l-influwenza ta' tibdiliet fil-prezz fuq l-istokk. Indiċijiet tal-prezz li jistgħu jitiqesu aċċettabbli għal dan il-għan huma, fl-ordni ta' liema hu l-aktar xieraq: il-fattur li jnaqqas (deflator) il-PGD, il-fattur li jnaqqas id-domanda finali domestika u l-IPK totali. 3.5.2. Intermedjazzjoni finanzjarja "l barra mis-SIFII" Meta jeżistu prezzijiet separati għal xi servizzi bi ħlas, l-użu ta' indiċi ta' prezz aġġustat skond il-kwalita tal-produzzjoni ta' sett rappreżentattiv ta' dawk is-servizzi bħala fattur li jnaqqas (deflator) huwa metodu A. Biex jitqiesu rappreżentattivi, indiċijiet tal-prezz iridu jkopru l-maġġur parti tal-firxa sħiħa ta' servizzi bi ħlas. Fejn l-attivitajiet huma eteroġenji ħafna (per eżempju banek ta' l-imnut, banek merkantili u banek tat-tifdil jaġixxu b' mod differenti) is-sett ta' servizzi jridu jintgħażlu għal kull parti tas-suq biex jitqiesu rappreżentattivi. Meta ma jitqiesux dawk id-differenzi jkun metodu B. Il-prezz ta' pakketti ta' prodotti jista' jiġi nkluż jekk jikkontjenu servizzi simili matul is-suq. Meta dan ma jkunx il-każ metodu hedonic jew avviċinament ta' prezz mudell huma xierqa biex jiġu mqabbla l-prezzijiet ta' dawk il-pakketti. L-użu ta' indikaturi ta' volumi dettaljati li jirriflettu b' mod xieraq il-produzzjoni (output) ikunu metodi B. Għal ħlasijiet ad valorem huwa possibbli li jiġu kostrutti indiċijiet ta' prezz li jirriflettu kemm it-tibdiliet fil-persentaġġ li jrid jitħallas kif ukoll it-tibdiliet fil-valur ta' l-assi (stokk jew ċaqliq) li fuqu tiġi applikata din ir-rata ta' persentaġġ. Dan huwa metodu A. L-użu ta' indikaturi ta' volumi li jirriflettu b' mod xieraq il-produzzjoni (output) ikunu metodi B. Eżempji ta' indikaturi xierqa ta' volum għal prodotti differenti huma: - għat-trasferiment ta' fondi (pagamenti, eċċ), in-numru ta' trasferimenti jew indikatur ta' volum ibbażat fuq l-ammonti trasferiti huwa metodu B, - għal fondi ta' flus, l-użu ta' l-ammonti mnaqqsa (deflated) minn indiċi ta' prezz ġenerali (kif deskritt fit-taqsima 3.5.1) huwa indikatur xieraq ta' volum. Għal testjar finanzjarju, il-prezz ta' kiri (leasing) jista' jħallat ħlas ta' servizzi u SIFII. Fejn ikun possibbli li jiġu separati l-ħlas tas-servizz minn SIFII imbagħad l-indiċijiet xierqa ta' prezz jistgħu jintżaw biex jitnaqqas l-element tal-ħlas tas-servizz biex dan ikun metodu A. Madankollu, l-użu ta' indiċijiet ta' prezz ta' produzzjoni biex titnaqqas (deflate) il-produzzjoni sħiħa ta' kiri għandu jitqies bħala metodu Ċ jekk jonqos milli jkejjel il-produzzjoni b' mod xieraq minn SIFII. Il-valur ta' krediti li jkun fadal mnaqqsa (deflated) minn indiċi ta' prezz (kif deskritt fit-taqsima 3.5.1) huwa indikatur xieraq ta' volum għal metodu B. Tibdil fil-kwalita hawnhekk għandha x' taqsam mal-kwalita tas-servizz ta' kiri finanzjarju provdut u mhux ma xi titjib fil-kwalita ta' l-assi li fuqha huma msejsa. Prezzijiet ta' produzzjoni (output) jew indikaturi ta' volum li jirriflettu firxa żgħira limitata ta' prodotti jew servizzi finanzjarji, metodi ta' dħul (input) jew użu ta' indiċi ta' prezz ġenerali huma metod Ċ. 3.6. CPA 66 - Servizzi ta' assigurazzjoni u ta' fondi ta' pensjonijiet, minbarra servizzi ta' sigurtà soċjali ta' bil fors Jidher impossibbli li jiġi mplimentat kunċett ta' produzzjoni ta' servizz li jitnaqqas (deflating) ta' l-assigurazzjoni fuq il-bażi ta' statistiċi ta' prezz ta' produzzjoni. Ir-raġuni prinċipali hija li ma hemm l-ebda prezz jew kwantita osservabbli li hija verament rappreżentattiva tal-produzzjoni (output). Għalhekk metodu A mhuwiex meqjus possibbli. Metodu ta' indikatur ta' volum li jagħmel użu minn indikaturi dettaljati, bħal ma huma l-akkwist u l-amministrazzjoni ta' politika u l-amministrazzjoni ta' pretensjonijiet huwa metodu B. Metodu bħal dan (xi kultant magħruf bħala l-metodu ta' servizzi dirett) jirrikjedi indikaturi f' livell dettaljat ħafna li jqisu tibdiliet fit-taħlita tal-prodott. L-użu ta' dispożizzjonijiet aġġustati għal pretensjonijiet mnaqqsa (deflated) minn indiċi ta' prezz ġenerali (kif deskritt fit-taqsima 3.5.2) huwa wkoll metodu B. Għal assigurazzjoni mhux fuq il-ħajja n-numru ta' poloz, skond il-prodott (djar, vettura bil-mutur, lijabilita tal-parti terza, eċċ.) u t-tip ta' xerrej, jirrappreżentaw ukoll indikatur xieraq ta' volum għal assigurazzjoni mhux fuq il-ħajja u huwa metodu B. Għal fondi ta' assigurazzjoni fuq il-ħajja u ta' pensjonijiet dawn il-metodi huma metodi Ċ. 3.7. CPA 67 - Servizzi awżiljari għal intermedjazzjoni finanzjarja Fil-każ ta' miżati fissati, fejn prezzijiet separati ikunu jeżistu għal servizz bi ħlas, il-produzzjoni (output) ta' prezz korrenti mnaqqas (deflated) minn IPP huwa metodu A jekk tibdiliet fil-kwalita huma riflessi jew metodu B jekk tibdil fil-kwalita mhuwiex rifless. Għal servizzi mħallsa minn ħlasijiet ad valorem, l-użu ta' indikaturi ta' volum huwa metodu B. Indikaturi ta' volum bħal dawn jistgħu jinkludu numru ta' transazzjonijiet imqassma skond klassijiet ta' daqs ta' valur jew ammonti ta' transazzjoni mnaqqsa (deflated). Għal awżiljari għall-assigurazzjoni, indikaturi ta' volum ibbażati fuq in-numru ta' poloz ta' l-assigurazzjoni skond it-tip jew primjum-ijiet gross mnaqqsa (deflated), permezz ta' l-użu ta' indiċi ta' prezz ta' primjum-ijiet gross huwa metodu B. 3.8. CPA 70 - Servizzi ta' xiri u bejgħ ta' propjeta (real estate) Għal servizzi fuq bażi ta' miżata, fejn il-miżata hija persentaġġ ta' prezz ta' propjeta, indiċi xieraq ta' prezz ikun jikkombina l-bidla f' persentaġġi tal-miżata u l-bdil fi prezzijiet tad-dar. Dan huwa metodu A. Minflok li jsegwu prezzijiet attwali l-aġenti ta' xiri u bejgħ ta' propjeta jistgħu jintalbu li jikkwotaw prezz ta' bejgħ, p.e. dar standard. Dan l-avviċinament ta' prezz mudell jista' jkun ukoll metodu A basta iżda li l-kriterji dikjarati f' taqsima 2 ta' dan l-Anness huma mwettqa. Proxies (metodi B) jistgħu jkunu l-użu ta' indiċi ta' prezz ta' investimenti fi djar ġodda jew indiċi bbażati fuq valuri ta' propjeta (prezzijiet ta' djar) Inqas tajjeb, imma xorta metodi B, huwa l-użu ta' numru ta' djar mibjugħa jew numri ta' transazzjonijiet ta' nutara, jekk imqassma skond it-tipi ta' djar (p.e. skond id-daqs). Għall-parti li tirreferi għall-kiri ta' bini residenzjali, tagħrif IPK huwa normalment disponibbli; dan jikkostitwixxi metodu A. Għall-kiri ta' bini mhux residenzjali, l-użu ta' IPP-ijiet fuq il-bażi ta' p.e. kiri kull m2 ta' spazju ta' uffiċju huwa metodu A, basta iżda li biżżejjed dettall huwa disponibbli fuq tipi differenti ta' bini u l-kwalita tagħhom. Alternattivament, l-użu ta' indikaturi ta' volum li għandhom x' jaqsmu mal-volum ta' l-istokk ta' propjeta residenzjali jew mhux residenzjali jista' jkun metodu B. Jista' jkun meħtieġ f' dan il-każ li jiġi aġġustat għal tibdil fil-proporzjon ta' djar mikrija/djar fejn joqgħod is-sid. Proxying it-tibdiliet fil-prezz ta' bini mhux residenzjali mill-IPK għal bini residenzjali huwa metodu Ċ, sakemm jista' jintwera li l-ipotesi fuq liema huma msejsa hija realistika. 3.9. CPA 71 - Servizzi ta' kiri ta' makkinarju u tagħmir mingħajr l-operatur u ta' oġġetti personali u tad-djar Metodu A għal dawn is-servizzi jkun il-ġbir ta' prezzijiet attwali ta' kiri Għal servizzi provduti skond kuntratt huwa meħtieġ il-kontroll ta' tibdiliet fi kwalita fuq medda taż-żmien. Għandu jiġi notat li tibdiliet fil-kwalita ta' l-oġġett mikri (jiġifieri mhux biss tas-servizz ta' kiri) għandhom jiġu riflessi fil-volum tas-servizzi tal-kiri. Għal servizzi uniċi, l-użu ta' prezz mudell li jissodisfa l-kriterji speċifikati fit-taqsima 2 ta' dan l-Anness jkun wkoll metodu A. Rigward servizzi provduti biss lill-djar, tagħrif IPK spiss ikun disponibbli, u f' dak il-każ l-użu ta' IPK, aġġustat għal prezzijiet bażiċi, jkun metodu A għal produzzjoni li titnaqqas (deflating). Fil-każijiet fejn servizzi huma provduti lil kemm negozji kif ukoll djar privati, l-użu ta' IPK biex jitnaqqas (deflate) il-produzzjoni jkun metodu B. Jekk l-ebda prezz osservabbli tas-servizz ta' kiri ma jeżisti l-indiċi tal-prezz tal-prodott attwali jista' jitqies bħala metodu B. 3.10. CPA 72 - Servizzi ta' kompjuter u servizzi relatati Għal software pakkeġġjat, il-metodu A huwa tnaqqis (deflate) b' IPP xieraq. Proċedura xierqa ta' aġġustament ta' kwalita (p.e. bbażata fuq hedonics) hija essenzjali. IPP-ijiet inqas xierqa jkunu metodi B. Ukoll, l-użu ta' l-indiċi tal-US għal software pakkeġġjat, aġġustat għal effetti fir-rata tal-kambju jew tibdiliet ġenerali fil-prezz, ikun metodu B. Attenzjoni għandha tingħata madankollu biex jiġu riflessi żminijiet differenti meta jiġi rilaxxat software ġdid fl-US u fl-Ewropa. L-użu ta' IPK għal software pakkeġġjat huwa metodu Ċ għat-tnaqqis (deflation) tal-produzzjoni (output). Għal servizzi speċifiċi (customised) (kemm konsultazzjoni ta' hardware kif ukoll software) avvinċinament ibbażat fuq prezzar rappreżentattiv (ara taqsima 2) jista' jiġi studjat u għandu l-potenzjali li jikkostitwixxi metodu A. Metodu A ieħor jista' jkun avviċinament ibbażat fuq prezz mudell, jekk il-kondizzjonijiet ta' taqsima 2 jiġu mwettqa. Ir-riżultat ta' l-avviċinament tal-prezz mudell jista' jintuża wkoll bħal proxy għall-prezz ta' software prodott għal rashom (metodu B), jekk jintwera li s-software prodott minnhom jista' jkun prodott minn kumpanija esterna. Għas-servizz ta' kiri ta' programmaturi fuq bażi per diem, bħala metodu B ir-rata ta' ħlas tista' tintuża'. Bil-ħsieb tad-differenzi fil-veloċita ta' tibdiliet fil-kwalita, l-użu ta' indiċi għal hardware biex jitnaqqas (deflate) is-software huwa metodu Ċ. 3.11. CPA 73 - Servizzi ta' riċerka u żvilupp Metodu A għar-riċerka u l-iżvilupp (R u I) ma jeżistix. La l-ġbir ta' prezzijiet attwali ta' produzzjoni (output) minn p.e. l-istituti ta' riċerka lanqas "prezz mudell" ma jagħmlu sens minħabba li ma tistax tipprezza b' mod tajjeb l-istess produzzjoni (output) ta' R u I f' żewġ perjodi wara xulxin. Għall-produzzjoni (output) fis-suq, rati ta' ħlas jew miżati kull siegħa (ara taqsima 2) huma metodi B. Il-parti mhux tas-suq ta' R u I hija produzzjoni ta' servizzi kollettivi (ara ESA95, punt 3.85). Ara taqsima 3.13 dwar CPA 75 għad-definizzjoni ta' metodi A, B u Ċ għal servizzi kollettivi. 3.12. CPA 74 - Servizzi oħra ta' negozju 3.12.1. CPA 74.11 - Servizzi legali Għal servizzi tat-tip standard li huma l-aktar imwettqa għal djar, bħal ma huma tfassil ta' kuntratti għax-xiri ta' djar, testmenti, kuntratti taż-żwieġ, eċċ. (servizzi ta' "nutar") ħafna drabi jeżistu tariffi fissati, li huma ħafna drabi koperti mill-IPK. Indiċi li jsegwi dawk it-tariffi jistgħu jitqiesu bħala metodu A. Barra minn hekk, għal dawn is-servizzi stabbiliti, il-ġbir ta' indikaturi ta' voulm (numru ta' kuntratti mfassla, eċċ.) jkun metodu B, sakemm metodu jinstab biex jiġu aġġustatu dawn l-indikaturi għal bdil fil-kwalita. Parti mill-produzzjoni (output) ta' servizzi legali hija relatata mal-prezz ta' bini, bħala parti mill-ispejjeż ta' trasferiment waqt ix-xiri ta' propjeta. Dan ifisser li indiċi ta' prezz jew volum relatat ma' dak il-bini jista' jservi bħala proxy għall-prezz jew volum tas-servizzi legali. Fejn trid titħallas miżata fissata, huwa biżżejjed li jiġi segwit il-bdil ta' din il-miżata maż-żmien. Fejn il-miżata hija l-persentaġġ tal-prezz tal-bini, l-indiċi tal-prezz għandu jkun taħlita bejn xulxin (kombinazzjoni) ta' tibdiliet fil-persentaġġ tal-miżata u tibdil fil-prezz tal-bini. Fiż-żewġ każijiet, dan ikun metodu B, minħabba li tibdiliet fil-kwalita huma diffiċli biex jinqabdu. Għal servizzi għan-negozji, hemm żewġ mekkaniżmi ta' prezz bażiċi f' dan is-suq: avukati jistgħu jinkrew bis-siegħa jew għal rata fissata fuq il-bażi ta' kuntratt. Għal dan ta' qabel, rati ta' ħlas jew avviċinamenti ta' miżati kull siegħa jistgħu jintużaw bħala metodi B. Għal dan ta' l-aħħar (servizzi għal rata fissata fuq il-bażi ta' kuntratt), metodu A jkun is-segwiment mill-viċin tal-prezzijiet tal-kuntratti, p.e. wara l-avviċinament ta' prezzar rappreżentattiv (ara taqsima 2 ta' dan l-Anness), jekk it-tipi tal-kuntratt kienu omoġenji. Aviċinament ta' prezz mudell jista' jaħdem tajjeb, u jkun metodu A, basta iżda li l-kriterji dikjarati f' taqsima 2 ta' dan l-Anness huma mwettqa. 3.12.2. CPA 74.12 - Servizzi ta' kontijiet, book-keeping u reviżjoni; servizzi ta' konsultazzjoni tat-taxxa Metodu A għal servizzi ta' kontijiet jkun il-kostruzzjoni ta' fatturi ta' tnaqqis (deflators) ibbażati fuq prezzijiet kostanti għal firxa tas-servizzi l-aktar importanti provvduti fuq kuntratt mill-uffiċjali tal-kontijiet, p.e. permezz ta' l-avviċinament ta' l-ipprezzar rappreżentattiv (ara taqsima 2 ta' dan l-Anness). Ikun meħtieġ li jiġu monitorjati b' mod regolari s-servizzi prezzati biex jiżguraw li influwenzi esterni bħal ma huma tibdiliet f' livelli stabbiliti ta' kontijiet jew tibdiliet fi ħtiġijiet ta' kontijiet skond il-leġislazzjoni (p.e. għal returns ta' tassazzjoni) ma jirriżultawx f' tibbiliet sinifikanti fil-produzzjoni (outputs) li qed titkejjel jew f' tibdiliet fil-kwalita tal-produzzjoni (output). Metodu A jista' jintuża' wkoll b' avviċinament ta' prezz mudell. L-użu ta' indikaturi tal-prezz bħala n-numru ta' returns tat-taxxa fajljati (klassifikati skond kategoriji wesgħin) ikun metodu għal parti mill-industrija. L-użu ta' rati ta' ħlas jew miżati kull siegħa jkun metodu B minħabba li xi tibdiliet fil-produttivita jkunu neqsin. 3.12.3. CPA 74.14 - Servizzi ta' konsultazzjoni ta' negozju u ta' tmexxija Metodu A għal dawn is-servizzi jkun il-ġbir ta' prezzijiet attwali ta' kuntratti. Ikun meħtieġ il-kontroll ta' tibdiliet fil-kwalita tal-kuntratti maż-żmien. Il-ġbir ta' prezzijiet mudell ikun alternattiva għall-ġbir ta' prezzijiet attwali u l-metodu jkun ukoll metodu A jekk jissodisfa l-kriterji dikjarati f' taqsima 2 ta' dan l-Anness. Għal servizzi mwettqa fuq bażi ta' miżata kull siegħa ir-rati ta' ħlas jew miżati kull siegħa jistgħu jintużaw biex jiġi ffurmat metodu B. L-użu bħala proxy ta' indiċi ta' prezz attwali ta' produzzjoni (output) għal jew servizzi legali jew attivitajiet ta' kontijiet, bookkeeping, reviżjoni u konsultazzjoni tat-taxxa ikun - minħabba fid-determinanti ta' l-ispiża komuni għal dawn is-servizzi differenti - metodu B. 3.12.4. CPA 74.15 - Servizzi ta' management holding Minħabba fil-partikolarita (peculiarity) ta' din il-kategorija ta' servizzi, ma hemm l-ebda metodu A hawnhekk. Bħala eċċezzjoni għar-regola ġenerali, metodu B huwa l-applikazzjoni ta' metodu ta' dħul (input) dettaljat bl-istess mod kif deskritt għal servizzi kollettivi fit-taqsima 3.13 ta' dan l-Anness. 3.12.5. CPA 74.2 - Servizzi ta' l-arkitettura, ta' l-inġinerija u ta' konsultazzjoni teknika relatata Prezzijiet mudell jipprovdu metodu A jekk il-kondizzjonijiet ta' taqsima 2 ta' dan l-Anness huma sodisfatti. L-użu ta' rati ta' ħlas jew miżati kull siegħa jistgħu jitqiesu bħala metodu B. Għal esplorazzjoni minerali għażla waħda hija l-użu ta' miżura ta' volum, per eżempju n-numru ta' testjar ta' tħaffir li jsir, jew l-erja li trid tiġi mistħarrġa, għalkemm dan jeħtieġ li jitqassam skond it-tip ta' minerali u l-metodu ta' esplorazzjoni sabiex ikun jista' jitqies bħala metodu B. 3.12.6. CPA 74.4 - Servizzi ta' pubbliċita Servizzi ta' pubbliċita jikkonsistu minn żewġ servizzi distinti u sinifikanti. F' temini ġenerali dawn huma "Tqegħid" - il-bejgħ ta' spazju ta' pubbliċita, tkun xi tkun il-medja; u "Ħolqien" - minbarra spejjeż assoċjati bħal ma huma produzzjoni ta' film jew servizzi ta' fotografija. Il-metodu A għal "Tqegħid" huwa l-ġbir ta' prezzijiet attwali ta' kuntratt, bl-użu ta' kwoti bħal ma huma prezz kull sekonda għal pubbliċita tat-TV, spiża ta' avviż daqs nofs paġna ta' gazzetta, il-prezz ta' metru kwadru ta' spazju ta' billboard jew il-perzz ta' "buttuna" fuq web-page. Huwa importanti li n-numru ta' nies li jaraw l-avviż jitqies bħala aspett ta' kwalita. Għall-inqas għandu jsir sforz biex ikun hemm aġġustament għal differenzjali ta' "peak-time-viewing" Prezzijiet mudell ikunu wkoll metodu A, basta iżda li l-kondizzjonijiet ta' taqsima 2 huma sodisfatti. Miżuri ta' kwalita jistgħu jintużaw ukoll imma dawn jeħtieġu li jiġi kompilati f' livell dettaljat u rappreżentattiv ħafna b' tibdiliet ta' kwalita kunsidrati bħala metodu A. Għal kuntratt "Ħolqien" prezzijiet jiffurmaw metodu A, madankollu, attenzjoni trid tingħata fl-interpretazzjoni tal-prezzijiet miġbura biex jiġi żgurat li ma jinkludux spejjeż ta' produzzjoni. Avviċinament ta' prezz mudell jista' jitqies bħala metodu A, jekk jissodisfa li l-kriterji dikjarati f' taqsima 2 ta'' dan l-Anness. Rati ta' ħlas u miżati kull siegħa huma metodi B. 3.12.7. CPA 74.5 - Servizzi ta' ingaġġ għax-xogħol u ftehim (provision) tal-personal Fejn l-impjegat jiġi mħallas mill-aġenzija ta' ingaġġ tax-xogħol, metodi bbażati fuq indiċijiet ta' rati tal-paga li għandhom x' jaqsmu mal-personal li jinkera huma metodi B. Metodu A jkun jinkludi aġġustamenti ta' produttivita u ta' kwalita u jirrifletti wkoll l-ispejjeż amministrattivi imposti mill-aġenzija ta' ingaġġ. Sa dan il-punt, prezzijiet ta' kuntratt, li jinkludu kwoti għal tipi speċifiċi ta' ħaddiema, jkunu metodi A, basta iżda li jitqiesu sew tibdiliet ta' kwalita. Prezz mudell jista' jkun ukoll metodu A, jekk il-kriterji dikjarati f' taqsima 2 ta'' dan l-Anness huma mwettqa. Fejn japplika persentaġġ tas-salarju il-metodi u klassifiki hawn fuq japplikaw minbarra f' dan il-każ fejn iridu jingħaqdu ma' tagħrif dwar persentaġġ ta' miżati. Jekk tagħrif li għandu x' jaqsam ma' persentaġġi mhuwiex disponibbli mbagħad l-użu ta' indiċijiet ta' rati tal-paga jistgħu jitqiesu bħala metodu B. 3.12.8. CPA 74.6 - Servizzi ta' investigazzjoni u ta' sigurta Metodu A jkun il-ġbir ta' prezzijiet attwali ta' kuntratti. Is-servizzi provvduti f' dawn il-kuntratti jridu jiġu monitorjati mill-viċin sabiex ikun hemm kontroll ta' tibdiliet ta' kwalita jekk ikun meħtieġ. L-użu ta' prezzijiet mudell ikunu wkoll metodu A taħt il-kondizzjonijiet ta' taqsima 2 ta' dan l-Anness. Għal dawk is-servizzi li jitwettqu fuq bażi ta' miżata kull siegħa, ir-rati ta' ħlas jew miżati kull siegħa jistgħu jintużaw biex jiġi ffurmat metodu B. Indikaturi utili ta' volum għal servizzi ta' sigurtà jistgħu jkunu sigħat ta' sorveljanza jew għassa minn bniedem u n-numru ta' każijiet jew klijenti servuti minn investigaturi privati. Jekk ikunu adattati biżżejjed, dawn l-indikaturi ta' volum jistgħu jkunu metodi B. 3.12.9. CPA 74.7 - Servizzi ta' tindif industrijali Għal servizzi tad-djar bħal ma huma tindif tat-twieqi u tindif taċ-ċumniji, tagħrif tal-prezz tal-konsumatur jista' jintuża, bħala metodu A għal konsum fid-dar, u metodu B għal konsum intermedju. Għas-servizzi ta' tindif, ta' uffiċini (imkejla f' m2) li jitnaddfu jew indikaturi simili jistgħu jintużaw. Jekk dawn ma jkunux disponibbli, jista' jitqies li l-ammont ta' xogħol ta' tindif li jrid isir huwa proporzjonali ma' l-wesgha totali ta' l-uffiċċju, jew suppożizzjonijiet simili. 3.12.10. Servizzi li jifdal f' CPA 74 Għal dawk is-servizzi f' CPA 74 li mhumiex imniżżla f' lista espliċitament fit-taqsimiet 3.12.1 sa 3.12.9 il-klassifika ġo metodi A, B u Ċ jistgħu jitnisslu mill-kriterji ġenerali ta' metodi xierqa kif speċifikat fid-Deċiżjoni 98/715/KE. Ġeneralment, metodi bbażati fuq prezzijiet attwali (kuntratt) jew prezzijiet mudell (taħt il-kondizzjonijiet ta' taqsima 2 ta' dan l-Anness) huma metodi A. Jekk servizzi jistħallsu fuq bażi ta' miżata kull siegħa, ir-rati ta' ħlas jew miżati kull siegħa jistgħu jkunu metodu B. Indikaturi ta' volum li huma rappreżentattivi tal-produzzjoni (output) tas-servizzi jistgħu jkunu wkoll metodi B. Metodi ta' dħul (input) huma metodi Ċ. 3.13. CPA 75 - Servizzi ta' amministrazzjoni pubblika u ta' difiża, servizzi ta' sigurtà soċjali ta' bil fors Servizzi individwali Għal servizzi individwali, l-uniċi metodi li jkunu jistgħu jilħqu l-kriterji għal metodi A jew B huma metodi li jkejlu l-produzzjoni (output). Metodi ta' dħul (input) huma metodi Ċ. Indikatur ta' produzzjoni (output) huwa metodu A jekk l-indikaturi jissodisfaw il-kriterji li ġejjin: - għandhom ikopru s-servizzi kollha prodotti mill-produttur li huma provvduti lill-utenti esterni, u dawk biss; attivitajiet li huma fil-fatt anċillarji għall-produzzjoni (output) prinċipali m'għandhomx jiġu magħduda, - għandhom jiġu mwieżna skond l-ispejjeż ta' kull tip ta' produzzjoni (output) fis-sena bażi, - għandhom jiġu definiti kemm jista' jkun fid-dettall, - għandhom jiġu aġġustati skond il-kwalita. Jekk il-kriterji mhumiex sodisfatti sew, per eżempju jekk il-livell ta' dettall jista' jitejjeb jew jekk ma jitqiesux it-tibdiliet fil-kwalita, il-metodu jsir metodu B. Jekk metodu ta' indikatur ta' volum fil-fatt ma jkejjilx il-produzzjoni (output) imma d-dħul (input) jew ir-riżultat (sakemm ir-riżultat ma jistax jiġi nterpretat bħala produzzjoni (output) b' aġġustament ta' kwalita), u/jew il-kopertura tal-produzzjoni (output) mhuwiex rappreżentattiv, dan il-metodu huwa metodu Ċ. Servizzi kollettivi Il-biċċa "l kbir mis-servizzi f"CPA 75 ikunu servizzi kollettivi Għal servizzi kollettivi, il-klassifika ta' metodi hija simili ħafna għas-servizzi individwali, b' żewġ eċċezzjonijiet importanti li huma minħabba fid-diffikulta fid-definizzjoni tal-produzzjoni (output) ta' servizzi kollettivi. - metodi ta' dħul (input) huma metodi B għal servizzi kollettivi, - l-użu ta' indikaturi ta' volum ta' attivita huwa metodu B. L-użu ta' indikatur ta' volum waħdieni ta' dħul (input) mhuwiex metodu B: jekk jintużaw metodi ta' dħul (input), għandhom jistmaw il-volum ta' kull daħla (input) separatament, fil waqt li jitqiesu tibdiliet ta' kwalita ta' d-dħul (dħul), partikolarment ta' kumpens ta' impjegati. L-ebda produttivita addizzjonali jew aġġustamenti ta' kwalita għas-somma tal-volum ta' dħul (inputs) b' aġġustament ta' kwalita m' għandhom jiġu applikati. 3.14. CPA 80 - Servizzi ta' edukazzjoni Kull metodu A jew B għandu jissodisfa l-kriterji ġenerali li ġejjin: - kopertura sħiħa jew kważi sħiħa, - stratifikazzjoni għall-inqas fil-kategoriji li ġejjin - qabel l-iskola, primarja, sekondarja ta' taħt, sekondarja ta' fuq (ġenerali/vokazzjonali), edukazzjoni aktar għolja (universita/oħrajn), u edukazzjoni oħra. Fil-każ ta' korsijiet ta' edukazzjoni aktar għolja, għandu jkun hemm stratifikazzjoni skond is-suġġett (per eżempju differenzazzjoni ta' korsijiet tax-xjenza u mediċi minn korsijiet ta' l-arti). Servizzi tas-suq - Metodu A huwa tnaqqis (deflating) tal-produzzjoni (output) permezz ta' IPP-ijiet għal kull tip ta' servizz ta' edukazzjoni. L-indiċjiet ta' prezz għandhom iqisu l-kwalita tas-servizz provvdut, u spezzjoni trid issir biex jiġi żgurat li jintużaw prezzijiet bażiċi (jiġifieri inklużi xi sussidji fuq prodotti). Metod B huwa l-użu ta' IPJ-ijiet xierqa, korreġuti rigward valwazzjoni f' prezzijiet bażiċi u li jirriflettu l-kwalita tas-servizz provvdut. Jekk dawn il-metodi mhumiex disponibbli għal servizzi tas-suq, huwa aċċettabbli wkoll li jintużaw il-metodi A u B ta' indikatur tal-produzzjoni (output) deskritti hawn taħt għal servizzi mhux tas-suq. Kull metodu ibbażat fuq id-dħul (input) jitqies bħala metodu Ċ. Servizzi mhux tas-suq - Minħabba li prezzijiet mhumiex disponibbli, l-uniku metodu A għal produzzjoni (output) mhux tas-suq ikun l-użu ta' "sigħat ta' l-istudenti (pupil hours)" aġġustati għall-kwalita kif xieraq, bit-tqassim ta' stratifikazzjoni kif msemmi fuq. Il-metodu B huwa l-użu ta' sigħat ta' l-istudenti (pupil hours) fil-livell meħtieġ ta' dettall mingħajr aġġustament għall-kwalita. L-użu ta' numri ta' studenti bħala proxy għal sigħat ta' l-istudenti (pupil hours) huwa aċċettabbli għal dawn il-metodi jekk ikun jista' jintqwera li l-ammont ta' sigħat li l-istudenti iqattgħu biex jiġu mgħallma huwa stabbli biżżejjed. Huwa inkoraġġit għal edukazzjoni terzjarja u distance learning. Kull metodu ibbażat fuq id-dħul (input) huwa metodu Ċ, bħal ma huwa kull metodu li ma jużax it-tqassim ta' stratifikazzjoni minima, jew li jkollu kopertura mhux sħiħa tas-settur. L-użu ta' numri ta' sigħat ta' l-għalliem ikun ukoll metodu Ċ. 3.15. CPA 85 - Servizzi ta' saħħa u ta' xogħol soċjali 3.15.1. CPA 85.11 - Servizzi ta' l-isptar Produzzjoni (output) tas-suq It-tnaqqis (deflation) ta' produzzjoni (output) tas-suq ta' sptarijiet minn IPP xierqa jkun metodu A. L-użu ta' IPK huwa wkoll metodu A basta iżda li prezzijiet provvduti huma gross reġistrat ta' kull ħlas lura (rimborż) u l-indiċi huwa aġġustat għal prezzijiet bażiċi (fil-każ li ma jkunx hemm sussidji fuq prodotti). Jekk il-prezzijiet jiġu reġistrati nett, l-użu ta' IPK huwa metodu Ċ. L-użu ta' IPP inqas xieraq jikkwalifika għal metodu B. Metodu ta' indikatur ta' produzzjoni (output) li huma klassifikati bħala A jew B hawn taħt huma wkoll rilevanti għal produzzjoni (output) tas-suq. Produzzjoni (output) mhux tas-suq Jeħtieġ li ssir distinzjoni bejn it-tipi differenti ta' servizzi ta' l-isptar fil-CPA 85.11 biex titqies il-komplessita varjata tal-klassijiet differenti ta' servizzi. Fil-każijiet kollha metodi ta' dħul (input) huma metodi Ċ. (a) Servizzi lill-pazjenti minn sptarijiet ġenerali u speċjalizzati L-użu ta' indikaturi ta' volum aġġustati sew għall-kwalita ibbażati fuq il-klassifika ta' Gruppi Relatati mad-Dijanjosi (GRD) huwa metodu A. Jiġu aderiti l-ħtiġijiet għal metodu B biss jekk tibdiliet fit-taħlita tat-trattament mill-GRD huma koperti. Metodi li jużaw il-Klassifika Internazzjonali ta' Mard (KIM) biex jiġu klassifikati discharges jista' jkun ukoll metodu B basta iżda li d-dijanjosijiet jiġu reġistrati f' livell dettaljat ħafna u jintuża' użin xieraq ta' l-ispiża. L-użu ta' indikaturi krudi ta' produzzjoni (output) bħan-numru sempliċi ta' discharges huwa klassifikat bħala metodu Ċ. (b) Servizzi psikjatriċi ta' l-isptar Għal darb' oħra, indikaturi dettaljati bbażati fuq GRD b' aġġustament sħiħ ta' kwalita u użin xieraq ta' l-ispiża huma metodu A. Indikaturi bbażati fuq GRD b' aġġustament ta' kwalita parzjali biss huma metodi B. Metodu kemm xejn aktar dgħajjef, imma li jitiqes ukoll bħala B, huwa n-numru ta' ġranet ta' okkupanza (ġranet kemm wieħed idum l-isptar) skond il-livell ta' kura mwieżna flimkien permezz ta' tagħrif ta' spiża rappreżentattiva. Metodi ta' produzzjoni (output) li ma jiddistingwux xejn bejn livelli ta' kura huma klassifikati bħala Ċ. (ċ) Servizzi ta' rijabilitazzjoni f' ċentri/sptarijiet ta' rijabilitazzjoni GRD-ijiet li jqisu sew tibdiliet fil-kwalita huma metodu A. Jekk jinqabdu biss tibdiliet fil-kwalita metodi ta' indikatur ta' produzzjoni (output) parzjalment ibbażati fuq GRD huma klassifikati bħala metodi B. L-istess jgħodd jekk jintużaw in-numru ta' ġranet ta' okkupanza skond il-livell ta' kura. Jekk ikun jista' jintwera li servizzi differenti ta' rijabilitazzjoni huma relattivament omoġenji mbagħad in-numru sempliċi ta' ġranet ta' okkupanza jista' jiġi aċċettat bħala metodu B. (d) Servizzi ta' infermieri (taħt sorveljanza medika) Ġranet ta' okkupanza b' aġġustament ta' kwalita skond il-livell ta' kura huma l-metodu A rakkomandat. Livelli ta' kura differenti jistgħu jinqabdu direttament permezz ta' applikazzjoni sistematika ta' klassifiċi jew indirettament permezz ta' tqassim fi gruppi ta' istituzzjonijiet li jipprovdu l-istess livell ta' kura. Ġranet ta' okkupanza mhux aġġustati skond il-livell ta' kura jilħqu l-ħtiġijiet ta' metodu B. F' sitwazzjonijiet fejn ikun hemm omoġenita relattiva ta' servizzi, in-numru sempliċi ta' ġranet ta' okkupanza jista' jiġi aċċettat bħala metodu B. 3.15.2. CPA 85.12 - Servizzi ta' prattika medika Produzzjoni (output) tas-suq L-użu ta' IPP-ijiet huwa metodu A. L-użu ta' IPK huwa wkoll metodu A basta iżda li prezzijiet huma gross reġistrat ta' xi ħlas lura (rimborż). IPK-ijiet li huma prezzijiet nett reġistrati ta' ħlasijiet lura (rimborż) huma metodu Ċ. Il-metodi ta' produzzjoni (output) mhux tas-suq klassifikati bħala A jew B hawn taħt huma xierqa wkoll. Produzzjoni (output) mhux tas-suq Id-distinzjoni ewliena hija bejn servizzi minn tobba responsabbi għall-kura ġenerali minn banda waħda u servizzi minn speċjalisti mill-banda l-oħra. (a) Servizzi minn tobba responsabbli għall-kura ġenerali Il-metodu A huwa n-numru ta' konsultazzjonijiet skond it-tip ta' trattament, aġġustat għal tibdiliet fil-kwalita. Fil-każ ta' użin proxy jew aġġustament ta' kwalita parzjali biss in-numru ta' konsultazzjonijiet skond it-trattament huwa metodu B. In-numru sempliċi ta' konsultazzjonijiet jista' jiġi aċċettat ukoll bħala metodu B jekk it-tipi differenti ta' trattament huma omoġenji biżżejjed rigward il-ħtiġijiet tar-riżors (użin simili ta' l-ispiża). (b) Servizzi minn speċjalisti mediċi In-numru ta' l-ewwel visti mqassma skond it-tip ta' speċjalist u t-tip ta' trattament, aġġustati għall-kwalita u mwieżna b' użin xieraq ta' l-ispiża huwa l-metodu A. L-istess indikatur mingħajr aġġustament għall-kwalita jkun metodu B. Jekk ma tkunx tista' ssir distinzjoni skond it-tip ta' trattament in-numru ta' l-ewwel visti mhuwiex l-indikaturi xieraq. Taħt dawn il-kondizzjonijiet in-numru totali ta' visti huwa meqjus bħala metodu B. Id-distinzjoni bejn speċjalisti hija indispensabbli għal metodu B. 3.15.3. CPA 85.13 - Servizzi ta' prattika dentali Il-biċċa 'l kbira ta' servizzi dentali huma servizz tas-suq. Metodu A huwa l-użu ta' l-IPK aġġustat għal prezzijiet bażiċi u għal tibdiliet fil-kwalita. Prezzijiet iridu jiġu reġistrati bħala gross ta' kull ħlas lura (rimborż) u l-IPK trid tiġi kalkolata f'livell ta' detall suffiċjenti. Jekk il-prezzijiet jiġu reġistrati nett tal-ħlas lura (rimborż) l-użu ta' IPK huwa metodu Ċ. Metodu ta' indikatur ta' produzzjoni (output) li jilħaq il-ħtiġijiet ta' metodu A huwa n-numru aġġustat ta' kwalita ta' trattamenti skond it-tip ta' trattament. Bħal fil-każ ta' speċjalisti mediċi n-numru ta' l-ewwel visti jista' jitqies li jindika n-numru ta' trattamenti kompiti. In-numru ta' l-ewwel visti skond it-tip ta' trattament (mhux aġġustat għal tibdiliet fil-kwalita) huwa metodu B. Jekk ma tistax issir distinzjoni skond it-tip ta' trattament ma fihx sens li jingħaddu biss l-ewwel visti. Taħt dawn il-kondizzjonijiet in-numru totali ta' konsultazzjonijiet (visti) huwa meqjus bħala metodu B. 3.15.4. CPA 85.14 - Servizzi oħra ta' saħħa umana u CPA 85.15 - servizzi veterinarji Il-biċċa 'l kbira ta' dawn is-servizzi huma provduti bħala servizzi tas-suq sabiex l-użu tal-komponent xieraq ta' l-IPK ikun l-avviċinament rakkomandat. Jekk isir aġġustament għall-prezzijiet bażiċi dan huwa metodi A, jekk mhux metodu B. 3.15.5. CPA 85.31 - Servizzi ta' xogħol soċjali b' akkomodazzjoni Għal tnaqqis (deflation) fil-produzzjoni (output) tas-suq permezz tal-komponent xieraq ta' l-IPK (aġġustat għal prezzijiet bażiċi) huwa metodu A. Ġranet ta' okkupanza permezz tat-tip ta' istituzzjoni u aġġustati bis-sħiħ għal tibdiliet fil-kwalita jilħqu wkoll il-ħtiġijiet għal metodu A. Jekk ma jsirx aġġustament fil-kwalita ma jinkisibx metodu B. Ukoll in-numru totali ta' ġranet ta' okkupanza jista' jiġi klassifikata bħala metodu B. 3.15.6. CPA 85.32 - Servizzi ta' xogħol soċjali mingħajr akkomodazzjoni Sal punt li dawn is-servizzi huma servizzi tas-suq l-użu tal-komponent rilevanti ta' l-IPK aġġustat għal prezzijiet bażiċi huwa metodu A. Mingħajr dan l-aġġustament fil-valwazzjoni lill-IPK jinkiseb metodu B. In-numru ta' persuni li jerċievu l-kura skond il-livell ta' kura huwa metodu A għal produzzjoni (output) mhux tas-suq. L-użu tan-numru totali ta' persuni li jerċievu l-lura huwa meqjuż bħala metodu B. 3.16. CPA 90 - Servizzi ta' rimi/qerda ta' ħmieġ tad-dranaġġ u ta' l-iskart; servizzi ta' sanita u servizzi simili Metodi A jinkludu l-użu ta' IPP-ijiet xierqa meta jkunu disponibbli, u indikaturi ta' volum ta' produzzjoni (output) (bħal ma huma tunnellati mettriċi ta' skart miġbur) aġġustati għal ċerti fatturi ta' kwalita tas-servizz, bħal ma huwa r-regolarita tal-ġbir u t-trattament ta' skart speċifiku (p.e. skart tossiku). Metodi B jinkludu l-użu ta' IPP-ijiet dettaljati għall-konsum kemm tad-djar kif ukoll tan-negozji (fejn l-evoluzzjoni ta' prezzijiet għal servizzi lill-negozji huwa muri li huwa simili għal servizzi lid-djar). Għal servizzi mhux tas-suq, l-użu ta' indikaturi tal-volum ta' produzzjoni (output) jitqies bħala metodu B jekk dawk l-indikaturi jipprovdu kopertura tajba u huma dettaljati biżżejjed. 3.17. CPA 91 - Servizzi ta' organizzazzjoni ta' sħubija n.e.c. Metodu A hawnhekk huwa l-ksib ta' tagħrif dettaljat dwar id-dispożizzjon ta' servizzi attwalment provvduti lill-membri, mqassam f' dettall fin u mwieżen skond l-ispejjeż tad-dispożizzjoni. Per eżempju, organizzazzjoni professjonali li tipprovdi servizzi ta' pariri legali, konferenzi, eżami u akkreditazzjoni lil membri tkun tipprovdi fatti magħrufa (data) fuq kull wieħed minn dawn l-attivitajiet, jew organizzazzjoni reliġjuża tkun tipprovdi fatti magħrufa (data) fuq attendenza f' servizzi jew in-numru ta' servizzi miżmuma Il-metodu B huwa n-numru ta' membri bħala proxy għal produzzjoni (output), imma t-tipi differenti ta' sħubija jridu jidhru jekk ikunu jagħtu intitolamenti sinifikament differenti biex jerċievu servizzi, u jrid ikun ċar li l-użu medju ta' servizzi minn membri ma jinbidilx sinifikament sena b' sena. 3.18. CPA 92 - Servizzi ta' rekreazzjoni, kulturali u sportivi Servizzi provduti lill-udjenza Il-metodu A għal servizzi provduti purament lid-djar huwa l-użu ta' serje ta' IPK dettaljati aġġustati għal prezzijiet bażiċi bħala fatturi li jnaqqsu l-valur (deflators) ta' biljetti wżati. Il-metodu jkun jetħieġ li jqis il-biljetti bi skont, u xi fatturi oħra li jkollhom influwenza sinifikanti fuq il-kwalita (per eżempju programm b' xejn jew booking permezz tat-telefon). Il-metodu B msemmi hawn irid juża l-IPK għal servizzi li huma provvduti wkoll lil negozji (basta iżda li jkun jista' jintwera li din hija ipotesi raġunevoli), jew juża' n-numru ta' biljetti mibjugħin mqassma skond it-tip ta' post (seat) u l-performance bħala miżura ta' volum. Fil-każ li fatti magħrufa (data) ta' biljett ma jkunux disponibbli, n-numru ta' performances jista' jintuża bħala metodu B. Libreriji Il-metodu A għal libreriji huwa l-kombinazzjoni ta' fatti magħrufa (data) fuq self (mqassma skond it-tip ta' oġġett maġġuri) b' fatti magħrufa (data) fuq visti, aġġustati għal fatturi ta' kwalita bħal ma hija l-firxa ta' materjal ta' riferenza disponibbli. Din il-kombinazzjoni hija miksuba bl-aħjar mod permezz ta' avvinċinament imwieżen skond l-ispiża. Kull servizz tas-suq provdut jeħtieġ li jitkejjel permezz tal-valur tal-bejgħ mnaqqas (deflated) b' indiċi xieraq ta' prezz. Il-metodu B għal libreriji huwa l-użu ta' fatti magħrufa (data) fuq self (mqassam skond it-tip ta' oġġett maġġuri) bħala indikatur tal-produzzjoni (output) totali tal-librerija. Servizzi ta' logħob tal-flus u l-imħatri Il-metodu A għal servizzi ta' logħob tal-flus u l-imħatri huwa t-tnaqqis (deflate) dirett ta' fatti magħrufa (data) fuq ħlas ta' servizz permezz ta' indiċi ta' prezz għal dawn is-servizzi, b' aġġustamenti għal tibdiliet fil-kwalita kif ikun xieraq. Il-metodu B għal logħob ta' l-imħatri huwa l-użu ta' imħatri magħmula bħala indikatur ta' volum. Kull tip ta' mezz ta' logħob ta' l-imħatri (telefon, internet, ħwienet) għandu jiġi distingwit u (idealment) tipi differenti ta' logħob għandhom jiġu distingwiti wkoll, bl-użin provduti mill-proporzjoni ta' l-ammont totali ta' imħatri fil-perjodu bażi. Il-metodu B għal kasino-ijiet huwa l-użu ta' fatti magħrufa (data) fuq in-numru ta' persuni li jidħlu. Produzzjoni u proċessar ta' servizzi ta' films, radju u TV Metodi B għal produzzjoni ta' programmar ta' film u TV/radju huma l-ġbir ta' prezzijiet għal ċerti prodotti mudell (p.e. nofs siegħa ta' kummiedja tat-TV domestika,siegħa ta' dokumentarju fuq ir-radju), jew l-użu ta' fatti magħrufa (data) ta' kwantita fuq programmar mqassam skond kategoriji maġġuri ta' programm u mwieżna skond is-sehem fil-valur totali ta' l-ipprogrammar. Aġenziji ta' l-aħbarijiet Il-metodu A huwa l-użu ta' metodu ta' prezz mudell ibbażat fuq sottoskrizzjonijiet lill-servizz ta' l-aħbarijiet. Il-metodu ta' prezz mudell għandu jikkonforma mal-prinċipji ġenerali dikjarati f' taqsima 2 ta' dan l-Anness. Il-metodu B għal aġenziji ta' l-aħbarijiet huwa l-użu ta' indikaturi ta' kwantita u kwalita impjegati mid-ditti nfushom biex ikejlu l-produzzjoni (output), sakemm dawn ikunu jistgħu jiġu mqabbla b' mod raġunevoli matul l-industrija u huma stabbli fid-definizzjoni tagħhom minn perjodu għall-ieħor. Faċilitajiet ta' l-isport Il-metodi A msemmija hawn huma l-użu ta' fatti magħrufa (data) dettaljati, aġġustati għal prezzijiet bażiċi, jew l-użu ta' biljetti mibjugħa mqassma skond it-tip ta' biljett u, jekk ikun possibbli, attivitajiet li kienu midħula għalihom. Xi aġġustament għandu jsir għall-kwalita tal-faċilitajiet, spettaturi li jħallsu għandhom jitkejlu separatament minn parteċipanti. Il-metodu B huwa l-użu ta' biljetti mibjugħa li mhumiex mqassma biżżejjed biex jirriflettu t-tipi differenti ta' servizzi, jew li jużaw fatti magħrufa (data) dettaljata ta' l-IPK li mhumiex rappreżentattivi sew ta' l-attivitajiet. 3.19. CPA 93 - Servizzi oħra Danil-grupp ta' prodotti jkopri firxa wiesgħa ħafna ta' servizzi; is-servizzi maġġuri nklużi f' din it-taqsima huma diskussi hawn taħt. Servizzi ta' ħasil u ta' dry-cleaning Għal djar, fatti magħrufa (data) ta' IPK jistgħu ikunu disponibbli għal dawn is-servizzi (spejjeż għall-użu ta' laundromat u għad-dry cleaning ta' oġġetti stabbiliti). Għal servizzi ta' negozju, spiss ikun hemm relazzjoni kontrattwali u indikaturi xierqa ta' volum jistgħu ikunu n-numru ta' kilogrammi ta' materja maħsul jew in-numru ta' "ħasliet (loads)". L-użu tal-fatti magħrufa (data) ta' IPK u ta' volum huma t-tnejn meqjusa bħala metodi B. Xogħol tax-xagħar Dan il-prodott huwa kważi kollu provdut lil djar u huwa maqbud mill-IPK. L-aħjar metodu huwa l-użu ta' "prezz mudell", fejn il-mudell huwa prodott stabbilit rappreżentattiv bħal ma huwa xampu u qatgħa tax-xagħar. L-użu ta' fatti magħrufa (data) ta' IPK jirrapreżenta metodu A jekk isir aġġustament għal prezzijiet bażiċi. Funerali Dan il-prodott huwa kważi kollu provdut lil djar u huwa maqbud mill-IPK. Hemm prodotti stabbiliti disponibbli fl-industrija, għalhekk prezzar huwa ċar, u l-użu ta' fatti magħrufa (data) ta' IPK jirrappreżenta metodu A jekk ikun aġġustat għal prezzijiet bażiċi. Servizzi oħra Dawn ikopru varjeta ta' servizzi, "l biċċa l-kbira minnhom jitwasslu bħala prodotti stabbiliti (p.e. trattament ta' sbuħija, aġenziji ta' l-appuntamenti, astroloġisti, prostituti), li jistgħu jiġu prezzati f' perjodi ta' żmien differenti u jiġi mibni indiċi ta' prezz. L-użu ta' dawn il-prodotti stabbiliti jkun metodu A jekk jitqiesu l-effetti ta' kwalita kollha, u inkella metodu B." 4. METODI A, B U Ċ GĦAL XI KATEGORIJI TA' TRANSAZZJONI 4.1. Konsum intermedju Metodu A għat-tnaqqis (deflating) fil-konsum intermedju jissodisfa l-kriterji li ġejjin: - tnaqqis (deflation) iseħħ prodott prodott, - prodotti li jiġu prodotti domestikament u prodotti importati huma mnaqqsa (deflated) separatament, - jistgħu jintużaw jew fatti magħrufa (data) ġenwini ta' prezz fuq konsum intermedju, jew, għal prodotti li jiġu prodotti domestikament, il-metodi A definiti għal kull prodott (fil waqt li jitqies il-bażi ta' valwazzjoni differenti) u għal prodotti importati l-metodi A deskritti fit-taqsima li jmiss. Metodi B jistgħu jonqsu milli jiddistingwu bejn prodotti u importazzjonijiet domestiċi, jew jistgħu jużaw metodi li huma klassifikati bħala metodi B għal dawk il-prodotti. Jekk konsum intermedju jitnaqqas (deflated) fil-livell ta' l-aggregat, mingħajr dettall tal-prodott, dan huwa metodu Ċ. Ukoll, jekk jintużaw metodi ta' tnaqqis (deflation) li huma klassifikati bħala metodi Ċ għal dawk il-prodotti, dawn huma metodi Ċ għal konsum intermedju wkoll. 4.2. Esportazzjoni u importazzjoni ta' oġġetti Metodi A għandhom jiġu bbażati fuq l-użu ta' indiċijiet ta' prezz aġġustati għall-kwalita għall-esportazzjonijiet u importazzjonijiet kollha. L-indiċjiet ta' prezz għandhom ikunu konsistenti mal-klassifika tal-prodott użata fil-fatti magħrufa (data) tal-valur li qed jitnaqqas (deflated). Il-valwazzjoni tagħhom għandha tikkorrespondi għall-valwazzjoni wżata fil-fatti magħrufa (data) tal-prezz korrenti, p.e. esportazzjonijiet għal frank abbord (fob) u jew frank abbord (fob) jew p.a.t għal importazzjonijiet. Tnaqqis (deflation) b' indiċijiet tal-prezz li ma jirriflettix sew tibdiliet fil-kwalita għandu jitqies bħala metodi B. Għal gruppi ta' prodotti li huma omoġenji biżżejjed mal-medda taż-żmien, IVU-ijiet jistgħu jitqiesu wkoll bħala metodi B. Biex jiġi stabbilit kemm huwa xieraq IVU wieħed m' għandux jistrieħ biss fuq il-ftehim tal-kontenut ta' xi grupp ta' kummerċ partikolari, imma jeżamina l-volatilita ta' l-IVU-ijiet. Kemm huma xierqa l-IPP-ijiet jeħtieġu li jiġu stmati fuq bażi ta' każ każ qabel ma jkunu jistgħu jitqies u bħala xierqa. L-ewwel nett, il-kopertura ta' l-indiċijiet użati għandhom ikunu xierqa. Fejn prezzijiet fis-suq domestiku u ta' importazzjoni huma simili, minħabba fil-kompetizzjoni, imbagħad l-użu dirett ta' IPP-ijiet jista'jitqies bħala xieraq, minħabba li jkun hemm biss differenza żgħira fil-prezz. Fejn kondizzjonijiet ta' suq huma tali li prezzijiet domestiċi ma jirriflettux b' mod xieraq il-prezz ta' oġġetti importati jew esportati mbagħad ikun meħtieġ li IPP-ijiet jiġu aġġustati biex jirriflettu dawn id-differenzi qabel ma jitqiesu xierqa bħala metodi B. Jekk ċaqliq fir-rata tal-kambju huwa l-uniku fattur li jinfluwenza prezzijiet ta' importazzjoni jew esportazzjoni mbagħad l-IPP-ijiet ikun jeħtieġu li jiġu aġġustati biex dan jitqies bħala metodu B. Fejn fatturi oħra jinfluwenzaw lill-prezzijiet imbagħad aġġustamenti aktar komplessi lill-IPP ikunu meħtieġa qabel ma jkunu meqjusa bħala xierqa. L-użu ta' prezzijiet ta' esportazzjoni ta' pajjiżi barranin għat-tnaqqis (deflation) ta' importazzjonijiet huwa metodu B fejn il-kopertura ta' prodott huwa eżatt u, fejn meħtieġ, aġġustamenti għal ċaqliq fir-rata tal-kambju u għal tibdiliet differenti fi prezzijiet totali bejn iż-żewġ pajjiżi jkunu saru. Metodi Ċ jkunu jinkludu l-użu ta' IVU-ijiet għal gruppi ta' prodotti mhux omoġenji biżżejjed. 4.3. Esportazzjoni u importazzjoni ta' servizzi Metodi xierqa għall-istima ta' prezzijiet u volumi għal esportazzjonijiet u importazzjonijiet ta' servizzi għandhom jirriflettu l-metodi definiti għall-produzzjoni (output) ta' dawn is-servizzi. Madankollu, fejn indiċijiet ta' prezzijiet ikunu rakkomandati dawn għandhom jirriflettu l-prezzijiet attwali mħallsa ta' esportazzjoni jew importazzjoni meta dawn ikunu wżati għat-tnaqqis (deflation) ta' esportazzjonijiet u importazzjonijiet ta' servizzi. Għan-nefqa ta' persuni li mhumiex residenti (jew individwali jew gvernijiet) fuq it-territorju domestiku dawn għandhom jitnaqqsu (deflated) permezz ta' IPK-ijiet konsistenti mal-firxa ta' prodotti li jinxtraw minn persuni li mhumiex residenti biex dan ikun metodu A. Jekk jintużaw IPK-ijiet li għandhom kopertura aktar dejqa jew aktar wiesgħa ta' prodotti minn dawk mixtrija minn persuni li mhumiex residenti, dan ikun metodu B. Għan-nefqa ta' residenti domestiċi barra minn pajjiżhom (individwali jew gvern), l-użu ta' IPK-ijiet dettaljati u xierqa għall-pajjiż li qed jinżar, aġġustati għal rati tal-kambju, ikun metodu A. L-użu ta' IPK-ijiet ta' pajjiż barrani li għandhom kopertura aktar wiesgħa jew dejqa ikun metodu B. Għal negozjar (merchanting), li huwa attivita ta' kummerċ, il-klassifika ta' metodi għal marġini ta' kummerċ ta' bejgħ bl-ingrossa u bejgħ bl-imnut hija xierqa. 4.4. Akkwisti bi tnaqqis ta' oġġetti ta' valur Il-metodu A applikabbli għall-produzzjoni ta' oġġetti ta' valur huwa jekk ikun hemm IPP xieraq għal industrija li tipproduċi oġġetti ta' valur, li huwa aġġustat sew għal tibdiliet fil-kwalita (dan jista' jkun possibbli għall-industrija tal-ġojjellerija per eżempju). Għal xi tipi ta' oġġetti ta' valur, avviċinament ta' prezz mudell jew speċifikazzjoni jista' jkun metodu A jekk jilħaq il-kriterji dikjarati f' taqsima 2 ta' dan l-Anness. Għal servizzi fuq bażi ta' miżata, fejn il-miżata hija persentaġġ ta' l-oġġetti maneġġjati, indiċi xieraq ta' prezz ikun jikkombina l-bidla f' persentaġġi tal-miżata u l-bdil fil-valur ta' (dak il-grupp partikolari ta') oġġetti ta' valur. Dan huwa metodu A. Metodi B għall-produzzjoni ta' oġġetti ta' valur meta mqabbla ma' prodotti relatati mill-viċin (jew domestikament jew internazzjonalment) bħal ma huwa xogħol ta' pittura mill-istess pittur, u dekomposizzjoni f' elementi kostitwenti (aktar xierqa għal ġojjellerija u prodotti komplessi). Metodi B għal kummissjonijiet jew marġini ta' kummerċ huma l-użu ta' indiċi bbażat fuq il-valur ta' oġġetti ta' valur. Minħabba li miżati ta' medjazzjoni għal oġġetti ta' valur ħafna drabi huma persentaġġi tal-valur ta' oġġetti ta' valur huwa raġunevoli li wieħed jaħseb li t-tnejn huma relatati biżżejjed bejniethom biex jikkostitwixxu metodu B. Huwa mbagħad meqjus impliċitament li l-persentaġġ ta' miżata huwa konsistenti. Inqas tajjeb, imma xorta metodu B, huwa l-użu ta' numri ta' unitajiet ta' oġġetti ta' valur negozjati, mqassma skond it-tip. Dan huwa aktar xieraq għal prodotti aktar omoġenji. L-użu ta' indiċi ta' prezz ġenerali huwa metodu Ċ. [1] ĠU L 58, tas-27.2.1998, p. 1. -------------------------------------------------- L-ANNESS II ORARJU TA' IMPLIMENTAZZJONI TAL-KLASSIFIKA Data ta' implimentazzjoni ta' p.e. 2004 għal prodott partikolari tfisser li l-fatti magħrufa (data) tal-prezz annwali kostanti sottomessi lill-Eurostat skond ir-Regolament tal-Kunsill 2223/96 fl-2004 u wara għandhom jikkonformaw mal-klassifika ta' l-A/B/Ċ definita għal dak il-prodott. B' mod konkret, dan ifisser li minn dik id-data metodi Ċ m' għandhomx permessi għal dak il-prodott. Il-grupp tal-prodotti | Id-data ta' l-implimentazzjoni | Makkinarju kbir | 2006 | CPA 30.02: Kompjuters u makkinarju ieħor ta' proċessar elettroniku | 2004 | CPA 45: Xogħol ta' kostruzzjoni | - | CPA 64: Il-Posta u s-Servizzi tat-telekomunikazzjoni | 2005 | CPA 65: Servizzi Finanzjarji minbarra kumpanniji ta' l-assikurazzjoni u kumpanniji li jirrigwardjaw tfaddil għall-pensjoni | 2005 | CPA 66: Kumpanniji ta' l-assikurazzjoni u kumpanniji li jirrigwardjaw tfaddil għall-pensjoni minbarra kumpanniji obbligatorji tas-Servizzi Soċjali | 2005 | CPA 67: Is-servizzi awżiljarji għal kumpanniji finanzjarji ta' intermedjazzjoni. | 2005 | CPA 70: Is-servizzi ta' bejgħ ta' propjeta | 2004 | CPA 71: Is-servizzi tal-kiri ta' makkinarju u l-affarjiet tad-dar | 2004 | CPA 72: Is-servizzi relatati mal-kompjuter | 2005 | CPA 73: Is-servizzi relatati mar-riċerka u l-iżvilupp (il-parti markitjata) | 2006 | CPA 73: Is-servizzi relatati mar-riċerka u l-iżvilupp (il-parti mhux markitjata) | 2004 | CPA 74: Servizzi oħra | 2006 | CPA 75: L-amministrazzjoni pubblika u s-servizzi tad-difiża, kif ukoll is-servizzi soċjali obbligatorji | 2004 | CPA 75: L-amministrazzjoni pubblika u s-servizzi tad-difiża, kif ukoll is-servizzi soċjali obbligatorji | 2006 | CPA 80: Is-servizzi edukattivi | 2006 | CPA 85: Is-servizzi tas-saħħa u tax-xogħol soċjali | 2006 | CPA 90-93: Servizzi oħra komunitarji, soċjali u personali | 2006 | Il-kategorija tat-transazzjoni | Id-data ta' l-implimentazzjoni | Konsum Intermedju | 2006 | Importazzjoni u esportazzjoni ta' oġġetti - minbarra makkinarju kbir | 2004 | Importazjoni u esportazzjoni ta' makkinarju kbir | 2006 | Importazjoni u esportazzjoni ta' servizzi | 2006 | L-akkwist imnaqqas mill-affarjiet prezzjużi | 2006 | Eċċezzjonijiet konċessi: L-Awstrija CPA 70 u 72: 2006 Id-Danimarka CPA 75 (individwali), 80 u 85: 2012 Il-Ġermanja Il-kategoriji kollha ta' prodotti u transazzjoni (sakemm u safejn għandhom jintużaw metodi Ċ): 2005, minbarra CPA 72: 2006 Il-Greċja CPA 30.02, 73 (mhux tas-suq), 75 (kollettivi) u esportazzjonijiet u importazzjonijiet ta' oġġetti minbarra tagħmir kbir: 2005, rest: 2006 Spanja CPA 70 2005, CPA 30.02, 65, 66, 67, 72, 73 (mhux tas-suq) and 75 (kollettivi): 2006 L-Irlanda CPA 30.02 2005, CPA 64, 65, 66, 67, 70 u 72 u esportazzjonijiet u importazzjonijiet ta' oġġetti minbarra tagħmir kbir: 2006 Il-Lussemburgu Il-kategoriji kollha ta' prodotti u transazzjoni minbarra CPA 71: 2006 Il-Portugall CPA 30.02, 64, 65, 66, 67, 70 u 72: 2006 Ir-Renju Unit CPA 65: 2006 --------------------------------------------------